CELEX: 62005TN0297
Language: sk
Date: 2005-07-29 00:00:00
Title: Vec T-297/05: Žaloba podaná 29. júla 2005 – IPK International – World Tourism Marketing Consultants/Komisia

15.10.2005   
            
            
               SK
            
            
               Úradný vestník Európskej únie
            
            
               C 257/13
            
         Žaloba podaná 29. júla 2005 – IPK International – World Tourism Marketing Consultants/Komisia
   (Vec T-297/05)
   (2005/C 257/26)
   Jazyk konania: nemčina
   Účastníci konania
   
      Žalobca(-kyňa/-kýň): IPK International World Tourism Marketing Consultants GmbH (Mníchov, Nemecko) [v zastúpení: H.-J. Prieß, Rechtsanwalt, M. Niestedt, Rechtsanwalt a C. Pitschas, Rechtsanwalt]
   
      Žalovaná: Komisia Európskych spoločenstiev
   Návrhy žalobcu(-ov)/žalobkyne(-ýň)
   
               —
            
            
               zrušiť rozhodnutie Komisie z 13. mája 2005 (Az.: ENTR/01/Audit/RVDZ/ss D(2005) 11382) o zrušení schválenia príspevku žalobkyni vo výške 530 000 ECU v rámci projektu ECODATA zo 4. augusta 1992 (Az.: 003977/XXIII/A3 – S92/DG/ENV8/LD/kz),
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Komisia schválila 4. augusta 1992 žalobkyni príspevok vo výške 530 000 ECU na vytvorenie databázy pre ekologický cestovný ruch v Európe. Uvedené rozhodnutie žalovaná zrušila napadnutým rozhodnutím z 13. mája 2005.
   Žalobkyňa uvádza, že napadnuté rozhodnutie je v rozpore s právom. V odôvodnení svojej žaloby žalobkyňa uvádza, že neboli splnené predpoklady na zrušenie rozhodnutia, pretože Komisiou uvádzané dôvody jej rozhodnutia nie sú vecne odôvodnené a navyše zrušenie schválené príspevku už nie je možné kvôli uplynutiu lehoty. Súčasne žalobkyňa uvádza, že napadnuté rozhodnutie je v rozpore so zásadou správneho úradného postupu a zásadou povinnosti odôvodnenia podľa článku 253 Zmluvy ES. Napokon žalobkyňa namieta rozpor so zákazom opakovaného zrušenia rozhodnutí.